MAEZTU PEREZ (EH Bildu, 2014-10-30):
Bai, arratsalde on guztioi eta nahiko labur.
Kasu honetan uste dut nahiko argi dagoela gai honen arazoa zein den, eta soilik gure jarrera azaltzerako orduan eta gure jarrera izango da jatorrizko mozioaren aldeko bozka ematea pentsatzen dugulako, alde batetik, beharrezkoa dela obra hau, kasu honetan baltsa bat egiteko Zuia eta Urkabustaiz...
...bozka ematea pentsatzen dugulako, alde batetik, beharrezkoa dela obra hau kasu honetan baltsa bat egiteko Zuia eta Urkabustaizen ur horniketa arazoa konpontzeko ur baltsa bat eraikitzea eta era berean, ur horniketa arazo horiek konpontzeko ur hartze konkretu batzuk egitea, baita kondukzioak eraikitzea ere eta azkenik, ura tratatzeko beharrezkoa den planta bat egitea.
Asuntoa da hemen aipatu dela 2007. urtean hasi zirela proiektu konkretu hau egiteko izapide administratiboak egiten. Baina joaten baldin bagara aurrekariak ikustera, joan egin behar gara 1985. urtera ikusteko noiztik ari den Araban, kasu honetan Zuian eta Urkabustaizen, gai hau tratatzen 1985. urtean Estudio de Recursos Hídricos de las Cuadrillas de Zuia y Añana proiektua egin zelako eta han agerian uzten zelako zer-nolako arazoa zegoen Zuiaren kasuan ur horniketarekin.
Asuntoa da eta galdera da: Zergatik gaude 2014. urtean, zergatik orain dela 30 urtetik eztabaidatzen ari bagara gai honen inguruan, zergatik 2007. urtean prozedura bat martxan jarri zenean beharrezko diren obrak eraikitzeko, zergatik 2014. urtean ez daude eginda? Hori da galdera.
Eta beste galdera bat egingo nuke nik. Zergatik 2006. urtean PNVko buruzagi batzuk Arabako Buru Batzarraren egoitzan prentsaurreko bat ematen zuten ,kasu honetan Olabarria jauna Zuiako alkatearekin batera, Patxi Goikoetxea garai hartan Zuiako alkatetzat zenarekin, esanez sekulako lorpena lortu zutela Espainiako Kongresuan Espainiako aurrekontuetan diru partida bat sartuz proiektu honetarako? Eta zergatik gaur egun ez dakigu non dagoen diru hori zertarako bideratu den? Dakiguna da ez Zuian eta ez Urkabustaizen ur horniketarekin dituzten arazoak ez direla konpondu.
Eta nik daukat teoria bat, beharbada erratuta egongo naiz Aldaiturriaga jauna. Baina orain dela bi aste edukitako eztabaida batetik ateratako teoria berdina da. PNV gobernatzen duenean ez dago arazorik kudeaketan. Zuian eta Urkabustaizen lehen PNV gobernatzen zuen eta proiektu hau egin behar zen eta prentsaurrekoak ematen ziren Arabako Buru Batzarraren egoitzan. Eta guztiz beharrezkoa zen eta ahalik eta arinen egin behar ziren.
Baina hauteskundeak egoten dira eta bai Zuian eta Urkabustaizen PNVk alkatetza galdu eta Bilduk hartzen ditu alkatetzak. Eta ia ez da hain urgentea obra horiek egitea, ematen du ez daudela hainbeste arazoak ur horniketarekin une horietan. Eta orduan, egiten dugu proposamenak, adibidez Legebiltzar honetara ekarri den zuzenketa, esanez ez soilik Eusko Jaurlaritzara elkarrekin egin behar direla obra horiek, udalerriekin batera.
Gogoratu behar dut kasu honetan, Urkabustaizen kasuan, udalak ez duela kudeatzen ur horniketa, Hermandad de Aguas de Urkabustaiz, kontzeju guztiek batera egiten duela, orduan ezin zaio eskatu Urkabustaizeri obra horien gastuari aurre egitea. Baina kasu honetan bilatzen da aitzaki hori eta gainera esaten da Estatu espainolari ere eskatu behar zaiola kasu honetan eta ez dakigu zergatik eta zein izango litzatekeen kasu honetan Estatu espainolaren esku hartzea gure eskumena den ur horniketa arazo hau konpontzeko.
Beraz, hori da nire teoria. Lehen esan dudan bezalaxe, ziur aski erratuta egongo naiz baina gertaerak hor daude. Eta azkenean herritarrak ez dira leloak, eta bai Busturialdean eta bai Zuian eta bai Urkabustaizen oso ondo dakite bakoitzak zer-nolako papera jokatzen duen momentu konkretu bakoitzean.